Sapna

**Sapna** je naselje i općina u istočnoj Bosni i Hercegovini.

Sapna je kao općina osnoovana 18.3. 1998. godine kada se na osnovu Odluke Federalnog parlamenta prvi put sastalo Općinsko vijeće. Općina Sapna je nastala podjelom općine Zvornik na dva dijela: na općinu Zvornik u RS i općinu Sapna u FBiH.

## Geografija
Veći dio bivše općine Zvonik Daytonskim sporazumom je pripao Republici Srpskoj. Manji dio, naselja: Sapna, Goduš, Kraljevici, Međeđa, Rastošnica, Rožanj i dijelovi naselja Baljkovica, Kiseljak, Nezuk, Vitinica i Zaseok pripao je Federaciji. Na tom dijelu, površine **118 km2**, formirana je nova općina - općina Sapna. Na njenom prostoru živi oko **14.000** stanovnika.

## Stanovništvo

## Naseljena mjesta

## Uprava
## Historija
Međutim, Sapna je imala svoju autonomnost još od ranog perioda povijesti BiH. Poznato je da su na području Sapne ljudi živjeli još od najstarijih vremena. Sapna kao administrativno – teritorijalni pojam se spominje još u periodu srednjeg vijeka.

Poznat je i na najstarijim kartama ucrtan naziv Župa Sapna. U onom vremenu taj naziv je predstavljao područje koje je egzistiralo kao jedna autonomna cjelina. Dokaz aktivnog življenja ljudi na području Sapne su mnogobrojni stećci koji se i danas nalaze u naseljima: Handelići, Mededa, Gornja Sapna itd. U periodu srednjeg vijeka Sapna je predstavljala važno komunikacijsko područje između tadašnjih gradova Zvornika i Teočaka.
Dolaskom Osmanlija na ove prostore Sapna se spominje kao nahija Sapna koja pripada zvorničkom sandžaku koji je osnovan u periodu izmedu 1478. i 1483. godine. Veoma aktivnu naseljenost ljudi iz ovog perioda potvrđuju mnogobrojna mezarja koja se nalaze na više lokaliteta.

Za vrijeme austro – ugarske vlasti Sapna pripada zvorničkom kotaru (srezu). Također u vrijeme kraljevine SHS odnosno Kraljevine Jugoslavije Sapna je bila u sastavu sreza Zvornik kao jedna od deset općina, a u sastavu okruga tuzlanskog.

Nakon Drugog svjetskog rata Sapna egzistira kao općinsko središte sve do 1958. godine kada se gasi zvornički srez i priključuje tuzlanskom, a općina Sapna se pripaja općini Zvornik. Tokom rata u BiH dio tadašnje općine Zvornik, odnosno današnja općina Sapna se na veoma efikasan način organizirala i opstala kao slobodni teritorij.

## Gospodarstvo
Područje ove općine je izrazito poljoprivredno. Njen brdsko - planinski položaj je pogodan za razvoj voćarstva i uzgoj stoke. Da bi se mogla razvijati suvremena proizvodnja, potrebno je izgraditi infrastrukturne objekte: puteve, električnu mrežu, uvesti mehanizaciju, podići pogon za preradu poljoprivrednih proizvoda. Neki od ovih projekata su već realizirani.

## Značajne osobe
Prvi predsjednik Općine Sapna, koja je egzistirala od kraja II svjetskog rata do 1958. godine, bio je Mehmed Bešlić iz Međeđe. Prvo sjedište općinskoih organa te općine je bilo u Nezuku, kada je, nakon neuspjelog atentata na predsjednika Bešlića, sjedište premješteno u Sapnu. Nakon rata u BIH, uslijed podjele prijeratne općine Sapna na dva dijela, ovaj federalni dio se  18.03.1998.godine oformio kao općina Sapna. Prvi načelnik nove općine je bio Ćamil Ahmetović.

## Spomenici i znamenitosti
## Obrazovanje

## Kultura
Kao izrazito mala i nerazvijena općina, slabo je razvijena i kulturna djelatnost, pa ipak, između  1996 i 2009 godine u općini Sapna su objavljene sljedeće knjige;

-Na istočnom bedemu Bosne hronika rata zvorničkog zaleđa za 1992 godinu autor; Duraković Kemal- izdavač " Glas Drine" Zvornik 1996
-Na istočnom bedemu Bosne hronika rata zvorničkog zaleđa za 1993 godinu autor; Duraković Kemal- izdavač BZK " Preporod opština centar" Sarajevo 1998 godine
-Na istočnom bedemu Bosne hronika rata zvorničkog zaleđa za 1994 godinu autor; Duraković Kemal- izdavač " Matica" Sarajevo 1999 godine
-Vitezovi Bosne-nekrologij priređivač;Duraković Kemal Knjiga poginulih boraca zvorničkih brigada 206.Viteške bbr i 242 MZL brigade Zvornik
-Krvavi šum Sapne -proza autor; Duraković Kemal-objavljena 2002.godine izdavač “ Mik-Mak” Amsterdam
-Naši nezaboravljeni proza autor; Duraković Kemal 2003.godine izdavač “ Mik-Mak” Amsterdam
-Na istočnom bedemu Bosne ratni dnevnik iz donjeg Podrinja za 1995 godinu autor; Duraković Kemal- izdavač " Dobra knjiga" Sarajevo 2009
-Zvornik od izbora do Dejtona priređivač Hamzić Mirzet izdavač "Glas Drine" 1998,

FILMSKE PROJEKCIJE
-Štrako-dokumentarni film 
-Izvidjac
-Doktorica Hanifa
-Krvavi sum rijeke Sapne
-Sela gore
-Deblokada Teocaka
-Tuga za kapetanom
-Historija izbliza
-Posljednji juris
-Dzevad Hamzic - Fehmic
-Pioniri otpora
-Svjedok vremena
-Heroj do heroja
-Krv znoj i suze
-Na istocnom bedemu Bosne

## Sport
## Vanjske veze
* Sapna online